**Zápisnica č.5**

**Zo zasadnutia Výkonného výboru SAG**

Dátum: 28.8. 2021

Miesto konania: Hotel Spojár, Žiarska dolina

**Schválený program:**

1. Turnaje na zvýšenie aktivity

2. Zmena v Tabulke VSP (Odvolanie sa P.Smolárika)

3. Odsúhlasenie reprezentantov (MEŽ, MEPairgo)

4. Kúpa nových hodín podporujúcich Fisherový čas

5. Možnosti urobiť pre slovenských (v prípade záujmu aj českých) juniorov letné Go sústredenie v auguste 2022 na Slovensku

6. Možnosti organizácie významného európskeho podujatia

Program rokovania bol schválený hlasmi všetkých členov Výkonného Výboru (VV).

**Prezenčná listina:**

|  |  |
| --- | --- |
| Meno: | Podpis: |
| Miroslav Poliak |  |
| Martin Strelka |  |
| Slavomír Králik |  |
| Zuzana Králiková |  |

**Rozhodnutie:**

1. Výbor poveril M.Poliaka osloviť všetkých vedúcich klubov a aktívnych organizátorov na zvýšenie úsilia na zorganizovanie aktivačných turnajov do 30.9.2021.

Hlasovanie: Za: 4, Proti: 0, Zdržali sa: 0

2. Výbor rozhodol, že Petrovi Smolárikovi sa neodpočítajú body z tejto tabuľky za online účasť na World Amateur Go Championship vo Vladivostoku (3.-9.6. 2021)

Hlasovanie: Za: 4, Proti: 0, Zdržali sa: 0

3. Výbor nominoval Zuzanku Králikovú na Online European Women’s Championship (Londýn, 4.-6.9. 2021). Výbor rozhodol, že na ME Pairgo (Niš, 25.-26.9.2021) budú nominované najlepšie tri páry z prebiehajúcich MSR Pairgo v hoteli Spojár.

Hlasovanie: Za: 4, Proti: 0, Zdržali sa: 0

4. Výbor poveril M. Poliaka objednaním šiestich hodín DGT2010 (podporujúcich fisherov čas) od T. Grossera na použitie počas MSR.

Hlasovanie: Za: 4, Proti: 0, Zdržali sa: 0

*5.* Výbor odsúhlasil návrh Zuzanky Králikovej o možnosti usporiadania letného Go sústredenia pre juniorov zo Slovenska a Česka v roku 2022 na Slovensku, v prípade, že by ho Česi neorganizovali. Výbor odsúhlasil návrh Slavomíra Králika urobiť letné juniorské Go sústredenie v ŠvP Kysak a hneď po sústredení tam urobiť Grand Prix turnaj, v prípade, že by sa sústredenie organizovalo na Slovensku. Zuzanka Králiková informovala o návrhu Tomáša Grossera urobiť juniorské sústredenie v Karlových Varoch. Výbor rozhodol, že sa sústredenie nebude konať na Slovensku, ak sa Tomášovi Grosserovi podarí dohodnúť s botanickou záhradou v Karlových Varoch. Výbor rozhodol, že bude na ďalších zasadnutiach rokovať o výške príspevku na juniorské Go sústredenie pre účastníkov sústredenia, ako aj pre slovenských organizátorov Zuzanku Králikovú a Borisa Dovčíka.

Hlasovanie: Za: 4, Proti: 0, Zdržali sa: 0

6. Miroslav Poliak navrhol možnosť organizácie významného európskeho podujatia v budúcich rokoch. Podmienkou je však mať organizačný výbor a reagovať naVýzvu MŠVVaŠ.

Rokovaniu VV predsedal: Miroslav Poliak

Zapisovateľ: Zuzana Králiková